**De vei fi a mea...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De vei fi a mea...

Iubito, de vei fi a mea,

Cum o șoaptă-n noapte a zis,

Ți-o cădea în brațe o stea

În vis...

Te-ai reîntors printre mireni,

Brațele-mi sunt iară pline,

Privesc cu ochii mei, pereni

La tine...

Ți-am păstrat în iriși chipul,

Nopțile sunt înstelate,

Razele-ți mângăie trupul

Toate...

De săruturi nu mă saturi,

Vreau mai dese, decât rare,

Până vii stau ca pe arcuri

Doare...

Ce am dorit mi-am refuzat,

Aștept razele s-apună,

Pofta în mine s-a culcat

Nebună...

Viața noastră-i o văpaie,

Un sentiment, acum, firesc,

N-o va stinge nicio ploaie;

Iubesc...

Autor: Gabriel Stănciulescu